Държавен вестник, бр. 77, 2014 г., стр. 7

БРОЙ  77	
Д Ъ Р Ж А В Е Н  В Е С Т Н И К 	
СТР.  7  
вотинските видове и местообитания под спе­
циален режим; флористичното, растителното и 
фаунистичното разнообразие; рекреационния и 
туристическия потенциал; културните ценности 
и други обекти и дейности в териториалния 
обхват на дейност на дирекцията;
25. поддържа връзки с държавни институции 
и организации, научни и образователни институ­
ции, неправителствени организации, физически и 
юридически лица, заинтересовани или работещи 
в областта на опазване на биоразнообразието, 
горите, културното наследство, рекреацията и 
туризма;
26. поддържа връзки с администрациите 
на други природни и национални паркове в 
страната и в чужбина, включително членува в 
професионални, национални и международни 
организации с нестопанска цел, след съгласу­
ване с ИАГ; 
27. взаимодейства с местните органи на МВР, 
МЗХ и ИАГ, ГД „Пожарна безопасност и защита 
на населението“, планинските спасителни служби 
и общините за координирани действия срещу 
пожари и други бедствия, аварийни замърся­
вания, бракониерства и други в териториалния 
обхват на дейност на дирекцията; 
28. участва в административни производства, 
касаещи застроени поземлени имоти и дейност­
ите в тях, попадащи в териториалния обхват на 
дейност на дирекцията;
29. осъществява специализиран контрол в 
териториалния обхват на дейност на дирекци­
ята на природния парк самостоятелно и чрез 
горски инспектори;
30. санкционира нарушители в предвидените 
от Закона за горите случаи; 
31. изпълнява целево финансирани дейности 
от държавата, общините, неправителствените и 
стопанските организации и гражданите, водещи 
до постигане целите за управление на парка; 
32. съгласно нормативните документи съ­
гласува всички горскостопански дейности и 
документи за района на дейност на ДПП;
33. участва в комисиите на ИАГ и РДГ, както 
и при писмена покана за участие в комисии на 
регионалните структури на МЗХ, МОСВ, МРР, 
МВР, при осъществяване на контрол от тяхна 
страна в района на дейност на ДПП;
34. предоставя информация за парка и оказ­
ва съдействие на заинтересувани организации 
и лица;
35. извършва административно обслужване, 
административни услуги и вътрешни адми­
нистративни услуги по смисъла на Закона за 
администрацията;
36. организира доброволческата дейност в 
териториалния обхват на дейност на дирекцията, 
свързана с предмета на дейност на дирекцията;
37. извършва услуги и дейности за трети лица 
след съгласуване с изпълнителния директор на 
ИАГ;
38. организира специализирана група от слу­
жители на ДПП за участие в гасене на горски 
пожари;
39. разработва годишен план за работа през 
следващата календарна година; планът включва 
всички предвидени за изпълнение дейности по 
опазване и възстановяване на биологичното раз­
нообразие, поддържане и развитие на туристиче­
ската инфраструктура, образователни програми 
и други в съответствие с плана за управление 
на природния парк и на останалите категории 
защитени територии, попадащи в териториал­
ния обхват на дейност на дирекцията; планът 
се утвърждава от изпълнителния директор на 
Изпълнителната агенция по горите;
40. в срок до 31 януари на всяка календарна 
година изготвя отчет за дейността на дирекцията 
през предходната година по образец, одобрен 
от директора на дирекция „Гори и лесовъдски 
дейности“;
41. изпълнява и други дейности, възложени с 
нормативни и административни актове, както и 
дейности, възложени по силата на междуведом­
ствени споразумения и договори или възложени 
от министъра на земеделието и храните или 
изпълнителния директор на Изпълнителната 
агенция по горите;
42. участва при извършване на комплексни 
проверки от съответната/съответните регио­
нални дирекции по горите в района на дейност 
на ДПП.“
§ 2. В чл. 7 ал. 4 се изменя така:
„(4) Директор на дирекцията на природния 
парк може да бъде лице с висше лесовъдско 
образование по смисъла на § 1, т. 32 от допъл­
нителните разпоредби на Закона за горите или 
с висше образование по специалност „Екология 
и опазване на околната среда“ с образователно-
квалификационна степен „магистър“, с трудов 
стаж по специалността не по-малко от 7 го­
дини, придобит след завършване на висшето 
образование.“
§ 3. Член 8 се изменя така:
„Чл. 8. Директорът:
1. представлява дирекцията;
2. организира, ръководи, контролира и от­
говаря за дейността на дирекцията;
3. е третостепенен разпоредител на бюджетни 
кредити и други целеви средства на дирекцията;
4. издава вътрешни за дирекцията правила 
и правилници, разработени в съответствие с 
действащото законодателство;
5. представя в ИАГ годишен план за работа 
през следващата календарна година в срок до 
31 октомври всяка година; 
6. отговаря за въвеждането и гарантира адек­
ватното функциониране на система за финансово 
управление и контрол;
7. отговаря за предоставеното му имущество 
и активи;
8. сключва, изменя и прекратява трудовите 
договори на служителите в дирекцията;
9. утвърждава длъжностните характеристики 
на служителите в дирекцията;
10. разрешава отпуските и командирова в 
страната служителите на дирекцията;
11. подготвя и представя за съгласуване в 
ИАГ проект на бюджет на дирекцията;